﻿ बालिग हादिया ने अपनी मर्जी से किया निकाह, NIA नहीं कर सकती जांच : सुप्रीम कोर्ट | India News in Hindi
बालिग हादिया ने अपनी मर्जी से किया निकाह, NIA नहीं कर सकती जांच : सुप्रीम कोर्ट
Updated Jan 23, 2018 | 13:43 IST | टाइम्स नाउ डिजिटल
कोर्ट ने इस मामले की अगली सुनवाई 22 फरवरी को तय की है।
हादिया मुस्लिम युवक शफीं जहां से निकाह के बाद इस्‍लाम धर्म कबूल करने को लेकर लव-जिहाद विवाद के केंद्र में है। | तस्वीर साभार: TOI Archives
नई दिल्‍ली : केरल के बहुचर्चित कथित लव जिहाद मामले में सुप्रीम कोर्ट ने मंगलवार को राष्‍ट्रीय जांच एजेंसी को कड़ी फटकार लगाते हुए कहा कि हादिया जब अपनी मर्जी से शादी की बात कह रही है तो वह इसे अवैध कैसे ठहरा सकती है? कोर्ट ने साथ ही कहा कि NIA इस मामले में कानूनी पहलू की जांच नहीं कर सकती।
कड़ी सुरक्षा के बीच सलेम पहुंची हादिया, हिंदू नाम से करेगी पढ़ाई
सुप्रीम कोर्ट के प्रधान न्‍यायाधीश जस्टिस दीपक मिश्रा की अध्‍यक्षता वाली पीठ ने कहा कि NIA हादिया की पसंद पर सवाल नहीं उठा सकती, क्‍योंकि वह बालिग है। कोर्ट ने इस मामले की अगली सुनवाई 22 फरवरी को तय की है। कोर्ट ने साफ कहा कि जब हादिया को कोई समस्या ही नहीं है, तो फिर यह मसला ही खत्म हो जाता है।
Kerala 'Love Jihad' case: Three-judge bench of the Supreme Court, headed by Chief Justice of India (CJI) Dipak Misra observed NIA cannot go into marital status of Hadiya, after saying that she is an adult.
हादिया मुस्लिम युवक शफीं जहां से निकाह के बाद इस्‍लाम धर्म कबूल करने को लेकर लव-जिहाद विवाद के केंद्र में है। उसका पहले का नाम अखिला अशोकन है और उसके पिता ने पूर्व में आरोप लगाया था कि उनकी बेटी का जबरन धर्म परिवर्तन कराया गया और उसकी शादी मुस्लिम युवक से कराई गई।
केरल 'लव जिहाद' : हदिया ने मांगी 'आजादी', सुप्रीम कोर्ट ने किया आजाद
हादिया के पिता के वकील ए रघुनाथ ने कहा, 'हम आशा करते हैं कि NIA अपनी रिपोर्ट सुप्रीम कोर्ट में पेश करेगी और कोर्ट हादिया को अपनी पढाई जारी रखने की अनुमति देगी। हम खुश हैं कि हादिया सुरक्षित है। देखते हैं क्‍या होता है।'
NIA इस मामले में चौथी स्टेट्स रिपोर्ट दाखिल करने जा रही है। जांच एजेंसी का आरोप है कि हादिया का पति ISIS के संपर्क में था। हादिया ने नवंबर के आखिर में सुप्रीम कोर्ट से अपने लिए 'आजादी और रिहाई' मांगी थी, जिसके बाद शीर्ष अदालत ने उसे माता-पिता की कस्टडी से मुक्त करने और सलेम होम्योपैथी कॉलेज में उसकी शिक्षा पूरी करने देने का आदेश दिया था।
बालिग हादिया ने अपनी मर्जी से किया निकाह, NIA नहीं कर सकती जांच : सुप्रीम कोर्ट Description: कोर्ट ने इस मामले की अगली सुनवाई 22 फरवरी को तय की है। Times Now Hindi